Donostiako Kantu Jira

Donostiako Kantu Jira Donostiako herri-ekimena da 2003an sortu zena. Hilean behin, hileko hirugarren larunbatean, Donostiako Alde zaharreko kaleetatik euskal kanta herrikoiak abesten dituzte talde irekian. Donostiako auzoetan ere kantatzen dituzte auzoko jaiak eta ekitaldi bereziak direnean. Donostiako Udalak hiritar merezimenduaren domina eman zion 2013an. 

Euskaldunon Egunkariaren itxieraren aurkako protesta gisa, sortu zen taldea espontaneoki 2003ko otsailaren 20an. Harrezkero hilero hilero atera dira kantari. 

Hasierako 70 lagunak ugaldu, eta geroztik 150-200-250 bat lagun bildu izan dira Kantu Jira arruntetan. Urteurrenetan eta saio berezietan jendetza bildu ohi da. 5. urteurrenean, inputatuei babesa ematen jende mordoa; eta 10. urteurrenean, Euskal Herri guztitik etorritako mila lagun bildu ziren Donostiako Parte Zaharreko kaleetan, eta 700 lagun mahaiaren bueltan.

Geroago hainbat herritan antolatu dira antzeko taldeak. adibidez hauek: Arroka Biarritz, Baionan Kantuz, Bilbo Kantari, Euskal Herria Kantuz, Plentzia kantagunea...

Sariak 

 2013: Donostiako Udalak hiritar merezimenduaren domina eman zion.

Abesti bilduma 
126 kantu biltzen dituen bilduma bat banatzen du Donostiako Kantu Jirak. Abesti sorta landua prestatu zuten kantu tradizionaletan  belaunaldiz belaunaldi inguru horretan kantatu diren abestiak, baina irizpide bakar batekin hautatuta: gutxieneko grazia bat edukitzea; naifak izan zitezkeen (Behin batian Loiolan, Ene maitia jeiki ta jeiki...), ñoñoak ez, ordea.. Abesti herrikoiak baina berriagoei dagokienez, letrek zerbait, eta modu ederrean, esatea, doinu gozagarri batean ekarrita, noski, aukeran (Habanera, Baionatik Bilbora, Aberriaren mugak, Atxaga-Ruperren Bertso Berriak, Itsasoari begira, Mendian gora, Zure begiek, Martxa baten lehen notak... inon ez inor; argiz beterik buruak...).

Hauek dira taldearen izaera hori definitzen duten 126 kantu horiek:

Erreferentziak

Ikus, gainera 

 Euskal abesti herrikoiak kategoria
 Kantari (app)

Kanpo estekak 

 Donostia kantuz bloga
 Donostiako Kantu Jira. 2019ko Irailak 21aGuillermo Arbeloa. Youtube
 Donostiako Piratak Kantuz  2023. Donostiako Kantu Jira. 2023ko abuztuaren 16aGuillermo Arbeloa. Youtube
 Kantujira hitz berria UZEIren Neolotekan
 Wikipedian gehien kontsultatzen diren euskal abesti herrikoiak  Pageviews tresna erabiliz.

Donostiako abesbatzak
Donostiako kultura
Euskal abesti herrikoiak